Na temelju članka 34. i 97. Statuta Hrvatskog instituta za povijest i članka 150. Zakona o radu (NN 93/14, 127/17), Upravno vijeće Hrvatskog instituta za povijest, nakon prethodnog **savjetovanja sa sindikalnim povjerenikom**, na sjednici održanoj dana 22. svibnja 2018. godine, **donosi**

**PRAVILNIK**

**O KORIŠTENJU SUSTAVA VIDEONADZORA**

**NA HRVATSKOM INSTITUTU ZA POVIJEST**

**Članak 1.**

Pravilnikom o korištenju sustava video nadzora na Hrvatskom institutu za povijest (dalje u tekstu: Pravilnik) definira se svrha i opseg podataka koji se prikupljaju, način i vrijeme čuvanja te uporaba snimljenih podataka, u svrhu smanjenja rizika i povećanja zaštite i sigurnosti radnika i svih drugih osoba koji se nađu u prostorima Hrvatskog instituta za povijest u Zagrebu kao i Podružnice za povijest Slavonije Srijema i Baranje sa sjedištem u Slavonskom Brodu.

**Članak 2.**

1. Pravilnik se primjenjuje sukladno Zakonu o zaštiti osobnih podataka (NN 103/03, 118/06, 41/08, 130/11 i 106/12), Zakonu o zaštiti na radu (NN 71/14, 118/14 i 154/14), Zakon o radu (NN br. 93/14, 127/17) i podzakonskih aktima kojima se uređuje i regulira zaštita osobnih podataka i provedba sustava tehničke zaštite.
2. Izrazi koji se koriste u ovom Pravilniku, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način i muški i ženski rod.

**Članak 3.**

1. Sustav video nadzora koristi se zbog zaštite sigurnosti radnika i svih drugih osoba koje se nađu u prostorima Hrvatskog instituta za povijest.
2. Sustav video nadzora, uz navedeno u stavku 1. ovoga članka, koristi se i za sprečavanje protupravnih radnji usmjerenih prema imovini Hrvatskog instituta za povijest od krađe, razbojstva, provala, nasilja, oštećenja, uništenja i sl.
3. Snimke koje su snimljene sustavom video nadzora mogu se isključivo koristiti za navedeno u stavku 1. i 2. ovoga članka, a u skladu s odredbom Pravilnika o uvjetima i načinu provedbe tehničke zaštite (NN br.198/03).

**Članak 4.**

1. Sustav video nadzora snima isključivo sljedeće prostore Hrvatskog instituta za povijest: ulazak i izlazak iz zgrada, prostor ispred prijemne sobe - porte, ulazak i izlazak iz dvorišta iz Opatičke i Radićeve ulice. Video nadzorom nisu pokriveni prostori „Zlatne dvorane“, „Pompejanske dvorane“, Hegedušićeve dvorane“ i Renesansne dvorane“, uredi, hodnici, stubišta, kuhinja, i toaletni prostori.
2. Snimke nastale video nadzorom snimaju se na video snimač i čuvaju najduže mjesec dana od nastanka, a nakon navedenog roka snimke se trajno brišu ili uništavaju na odgovarajući način.
3. U slučaju opravdane potrebe, a u svrhu dokazivanja Ravnateljica Hrvatskog instituta za povijest može u svakom pojedinačnom slučaju odlučiti da se podaci čuvaju duže od vremena navedenog u stavku 2. ovoga članka, a na način i najduže kako je to navedeno u stavku 4. ovoga članka.
4. Snimke kojima se dokazuje povreda svrhe nadzora pohranit će se na optički disk (CD, DVD i sl.) te čuvati godinu dana od dana pohranjivanja zapisa.

**Članak 5.**

1. Ravnateljica hrvatskog instituta za povijest je obvezna osigurati da se na vidnom mjestu pri ulasku u prostor, kao i unutrašnjost prostorija, istakne obavijest da se prostor nadzire sustavom tehničke zaštite.
2. Obavijest da se prostor snima video nadzorom kamerom ili drugim sustavima snimanja ravnateljica Hrvatskog instituta za povijest uočljivo i nedvosmisleno **označuje slikom i tekstom**.

**Članak 6.**

1. Ravnateljica Hrvatskog instituta za povijest, kao ni bilo koja druga osoba, ne smije koristiti podatke o osobama prikupljene sustavom tehničke zaštite izvan njihove zakonske namjene, a raspolaganje snimkama dopušteno je samo poslodavcu.
2. Ravnateljica hrvatskog instituta za povijest će posebnom odlukom odrediti osobu ovlaštenu za pristup i obradu osobnih podataka prikupljenih sustavom video nadzora.

**Članak 7.**

Ovaj Pravilnik objavljuje na oglasnoj ploči i mrežnoj stranici Hrvatskog instituta za povijest te stupa na snagu 25. svibnja 2018. godine.

 **PREDSJEDNIK UPRAVNOG VIJEĆA**

 **Dr. sc. Ante Nazor, v.r.**

Ovaj Pravilnik je objavljen na oglasnoj ploči i mrežnoj stranici Hrvatskog instituta za povijest dana \_\_\_\_24. svibnja\_\_\_\_\_\_\_\_ 2018., a stupio je na snagu dana 25. svibnja 2018.

**RAVNATELJICA INSTITUTA**

 **Dr. sc. Jasna Turkalj**